stanford-oval/wikipedia huggingface dataset:
Britt Robertson
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2000 | Sheena | Little Sheena | Jakso: ”Buried Secrets” |
| 2001 | Power Rangers Time Force | Tammy | Jakso: ”Uniquely Trip” |
| 2005–2006 | Freddie | Mandy | 2 jaksoa |
| 2007 | C.S.I. | Amy Macalino | Jakso: ”Go to Hell” |
| 2007 | The Winner | Vivica | Jakso: ”Pilot” |
| 2008 | Kova laki: Rikollinen mieli | Tina Bernardi | Jakso: ”Babes” |
| 2008 | Swingtown | Samantha Saxton |  |
| 2009 | Law & Order: Criminal Intent | Kathy Devildis | Jakso: ”Family Values” |
| 2009 | Pelastava siirto | Brenda Stark | Jakso: ”Good Intentions” |
| 2010–2011 | Outo, uusi elämä | Lux Cassidy |  |
| 2011–2012 | Noitapiiri | Cassie Blake |  |
| 2013–2014 | Under the Dome | Angie McAlister |  |
| 2016 | Casual | Fallon |  |
| 2017 | Girlboss | Sophia Marlowe |  |
| 2018 | Tangled: The Series | Vex (ääni) | 3 jaksoa |
| 2018–2019 | For the People | Sandra Bell |  |
| 2020 | Little Fires Everywhere | Rachel | Jakso: ”The Uncanny” |
| 2021 | Big Sky | Cheyenne Kleinsasser |  |
Palkinnot ja ehdokkuudet

| Year | Association | Category | Work | Result |
| --- | --- | --- | --- | --- |
| 2004 | Young Artist Awards | Best Performance in a TV Movie, Miniseries or Special – Leading Young Actress | The Ghost Club | Ehdokkuus |
| 2014 | Boston Film Festival | Best Supporting Actress | White Rabbit | Voitto |
| 2014 | Nashville Film Festival | Best Actress | Ask Me Anything | Voitto |
| 2015 | CinemaCon Award | Star of Tomorrow | N/A | Voitto |
| 2015 | Teen Choice Awards | Choice Movie Actress: Sci-Fi/Fantasy | Tomorrowland | Ehdokkuus |
| 2015 | Teen Choice Awards | Choice Movie Actress: Drama | The Longest Ride | Ehdokkuus |
| 2016 | Teen Choice Awards | Choice AnTEENcipated Movie Actress | The Space Between Us | Ehdokkuus |
Aiheesta muualla

Britt Robertson Internet Movie Databasessa. (englanniksi)
Clark, Cindy: It's a luxe life for Britt Robertson USA Today, 15.2.2010. (englanniksi)
https://en.wikipedia.org/wiki/Britt_Robertson#cite_note-1
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Britt Robertson
Käännös suomeksi
Christl Cranz

| Mitalit | Mitalit | Mitalit |  |
| --- | --- | --- | --- |
|  Christl Cranz Garmisch-Partenkirchenin olympialaisissa 1936. |  Christl Cranz Garmisch-Partenkirchenin olympialaisissa 1936. |  Christl Cranz Garmisch-Partenkirchenin olympialaisissa 1936. |  |
Maa:   Saksa
Naisten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Garmisch-Partenkirchen 1936 | alppiyhdistetty |  |
| MM-kilpailut  | MM-kilpailut  | MM-kilpailut  |  |
|  Kultaa | Sankt Moritz 1934 | pujottelu |  |
|  Kultaa | Sankt Moritz 1934 | alppiyhdistetty |  |
|  Kultaa | Mürren 1935 | syöksylasku |  |
|  Kultaa | Mürren 1935 | alppiyhdistetty |  |
|  Kultaa | Chamonix 1937 | pujottelu |  |
|  Kultaa | Chamonix 1937 | syöksylasku |  |
|  Kultaa | Chamonix  1937 | alppiyhdistetty |  |
|  Kultaa | Engelberg 1938 | pujottelu |  |
|  Kultaa | Engelberg 1938 | alppiyhdistetty |  |
|  Kultaa | Zakopane 1939 | pujottelu |  |
|  Kultaa | Zakopane 1939 | syöksylasku |  |
|  Kultaa | Zakopane 1939 | alppiyhdistetty |  |
|  Hopeaa | Sankt Moritz 1934 | syöksylasku |  |
|  Hopeaa | Mürren 1935 | pujottelu |  |
|  Hopeaa | Engelberg 1938 | syöksylasku |  |
Christl Franziska Antonia Cranz-Borchers (1. heinäkuuta 1914 Bryssel, Belgia – 28. syyskuuta 2004 Oberstaufen-Steibis, Saksa) oli saksalainen alppihiihtäjä ja olympiavoittaja.
Cranz oli yksi menestyneimmistä alppihiihtäjistä. Hän voitti 12 maailmanmestaruutta vuosien 1934 ja 1939 välisenä aikana. Hopeaa hän saavutti kolme kertaa. Olympiakultaa Cranz voitti alppiyhdistetyssä Garmisch-Partenkirchenin talviolympialaisista 1936.
Aiheesta muualla

Kuvia tai muita tiedostoja aiheesta Christl Cranz Wikimedia Commonsissa
Christl Cranz Kansainvälinen olympiakomitea. (englanniksi)
Naisten alppiyhdistetyn olympiavoittajat
Cornetto

| Cornetto |
| --- | --- |

Tunnuslause:  Just have a Cornetto instead.
Tuotetyyppi:  jäätelötuotteet
Omistaja:  Wall's
Valmistaja:  Unilever
Alkuperämaa:  Italia
Perustettu:  1959
Markkina-alueet:  maailmanlaajuinen
Edelliset omistajat:  Spica (jäätelövalmistaja)
Kotisivu:  unilever.com/cornetto (englanniksi)
Infobox OKNimi-testi OK: 
Cornetto on italialainen jäätelönvalmistaja, joka valmistaa pääasiassa jäätelötuutteja. Sen omistaa brittiläinen jäätelöbrändi Wall's, joka taas on brittiläis-hollantilaisen Unileverin omistuksessa. Cornetto on yksi Unileverin suurimmista jäätelöbrändeistä.
Historia

Ensimmäinen Cornetto-jäätelö valmistettiin Napolin maakunnassa vuonna 1959 jäätelövalmistaja Spican tekemänä.
Cornetto oli ensimmäinen jäätelötuutti, jonka vohvelikartio eristettiin sisäpuolelta suklaalla, öljyllä ja sokerilla. Näin jäätelö ei vuotanut valmistusprosessin aikana. Spica rekisteröi nimen Cornetto vuonna 1960. Vuonna 1964 roomalainen Algida-yritys osti Cornetton. Algidan insinöörien ansiosta jäätelöä valmistettiin suurissa määrissä ja puoliteollisesti. Cornetton myynti kasvoi kuitenkin radikaalisti vasta 1976, kun Unilever osti sen ja aloitti massamarkkinointikampanjan koko Euroopassa.
Christophe Coin

Coin ja Les Violons du Roy, Montrealissa, vuonna 2016.
Christophe Coin (s. 26. tammikuuta 1958 Caen) on ranskalainen kapellimestari ja sellisti. Hän voitti Pariisin konservatoriossa ensipalkinnon sellonsoitossa vuonna 1974. Tuolloin hän opiskeli André Navarran johdolla. Hän on myös opiskellut Nikolaus Harnoncourtin johdolla ja saanut Jordi Savallilta viola da gamba -opetusta. Hän on muusikkona tehnyt yhteistyötä Harnoncourtin, Savallin ja Christopher Hogwoodin kanssa.
Vuonna 1984 Coin perusti johtamansa Mosaïques-kokoonpanon ja on ansioitunut erityisesti samannimisen kvartetin toiminnan myötä. Erityisesti kokoonpano on keskittynyt wieniläisklassikkojen ja Franz Schubertin musiikin esittämiseen. Coin opettaa Pariisin konservatoriossa barokkiselloa ja viola da gambaa.
Cradle Mountain-Lake St Clairin kansallispuisto

Cradle Mountain-Lake St Clairin kansallispuisto on Australiassa Tasmaniassa sijaitseva kansallispuisto. Alueella on vuorten harjanteita, jotka ovat kivikkoisia sekä jäätiköiden muovaamia laaksoja, laaksoja, joissa on vuoristokasvillisuutta ja järviä. Alueella on myös niittyjä, missä kasvaa kukkakasveja ja heinäkauraa. Alueen metsät koostuvat vanhoista sademetsistä sekä mäntyjä ja pyökkejä kasvavista metsistä. Alueella voi vaeltaa puiston pohjoisosassa sijaitsevalle 1545 korkealle Cradlevuorelle tai Dovejärvelle. Puiston eteläosassa sjaitsee Australian syvin makeavetinen järvi Lake St Clair. Puiston pohjoisosasta eteläosaan johtaa vaellusreitti nimeltä Overland Track, jonka varrella on jäätikköjärviä, puroja ja vesiputouksia sekä yhdeksän majaa. Tämä reitti on 80 km pitkä. Reitti on vaeltajien suosima ja sinne tullaan kaikkialta maailmasta. Puiston alueella virtaa joki Franklin, missä on mahdollisuus harrastaa koskenlaskua.
Cradockin nelikkö

Cradockin nelikkö (engl. Cradock Four) on  termi, jolla kutsutaan neljää nuorta Cradockin kaupungin UDF-aktivistia.  Etelä-Afrikan turvallisuuspoliisi murhasi heidät vuonna 1985. Cradockin nelikön muodostivat Matthew Goniwe, Sparrow Mkhonto, Fort Calata  ja Sicelo Mhlauli.
Turvallisuuspoliisi kaappasi Cradockin nelikön heidän palatessaan Cradockiin Port Elizabethissa pidetystä kokouksesta. Heidät kuljetettiin Olifantshoekin solaan ja edelleen Port Elizabethiin, missä heidät pahoinpideltiin ja murhattiin. Turvallisuuspoliisi poltti ruumiit ja niiden kuljetukseen käytetyn auton 27. kesäkuuta 1985. Seitsemän poliisia (Eric Alexander Taylor, Gerhardus Johannes Lotz, Nicholas Janse van Rensburg, Harold Snyman, Johan Martin van Zyl, Hermanus Barend du Plessis ja Eugene de Kock) anoivat Totuuskomissiolta armahdusta murhasta vuonna 1998.
Caroline Sunshine

Caroline Sunshine vuonna 2012.
Caroline Sunshine (s. 5. syyskuuta 1995)  on yhdysvaltalainen näyttelijä ja tanssija. Hänet tunnetaan todennäköisesti parhaiten Disney Channelin ohjelmasta Shake It Up, jossa hän esittää Tinka Hessenhefferiä. Hän on tehnyt myös roolin elokuvassa Marmaduke.
Aiheesta muualla

Caroline Sunshine Internet Movie Databasessa. (englanniksi)
Bujinkan budō taijutsu

Bujinkan budō taijutsu (jap. 武神館武道体術) on japanilainen budolaji, jonka perustaja ja pääopettaja on japanilainen Masaaki Hatsumi (1931–). Lajia on kutsuttu aiemmin myös nimillä Bujinkan ninpō taijutsu sekä Togakure-ryū ninpō taijutsu. Laji koostuu yhdeksästä perinteisestä japanilaisten kamppailutaitojen koulukunnasta tai tyylistä, joiden päämies Hatsumi on opettajansa, tyylien edellisen pääopettajan Toshitsugu Takamatsun (1887–1972) mandaatilla. Vanhimpien koulukuntien juuret ulottuvat suullisen perimätiedon mukaan jopa 900 vuoden päähän. Lajissa harjoitellaan japanilaista aseetonta taistelua (taijutsu) sekä erilaisten perinteisten aseiden käyttöä (mm. bōjutsu ja kenjutsu). Jotkut Bujinkanin koulukunnista sisältävät myös perinteisiä ninja-taitoja (ninjutsu, ninpō).
Koulukunnat (ryūha)

Gyokko-ryū kosshijutsu (taijutsu)
Gikan-ryū koppōjutsu (Gyokko-ryūn sukulaiskoulu)
Gyokushin-ryū ninpō (harvoin opetettu nykyään, vaikutteita Gyokko-ryūsta ja Togakure-ryūsta)
Kotō-ryū koppōjutsu (taijutsu)
Kuki Shinden-ryū happō biken (taijutsu, erilaiset asetekniikat kuten bōjutsu, jōjutsu, hanbōjutsu, sōjutsu, naginatajutsu, bisentōjutsu, kenjutsu, juttejutsu, kodachijutsu)
Kumogakure-ryū ninpō (harvoin opetettu nykyään, taijutsu, erikoisaseet ja -taidot)
Shinden Fudō-ryū dakentaijutsu (taijutsu, jonkin verran myös asetekniikkaa)
Takagi Yōshin-ryū jūtaijutsu (taijutsu)
Togakure-ryū ninpō (paljon erilaisia taitoja, mm. taijutsu, kenjutsu, shurikenjutsu)
Harjoittelu

Taijutsun harjoittelu tähtää luonnollisen liikkumisen ja vartalon kokonaisvaltaisen käytön oppimiseen. Siihen pohjautuvat  erilaiset kaadot, heitot, nivellukot, irrottautumiset, kuristukset, iskut ja potkut, joita harjoitellaan pareittain, muutaman henkilön ryhmissä tai yksin. Harjoittelu koostuu muodollisista pariharjoituksista (kata), sekä niiden sovelluksista ja muunnelmista (henka). Asetaitoja harjoitellaan yleensä puisin tai pehmustetuin harjoitusasein. Bujinkan budō taijutsun harjoittelu soveltuu useimmille perusterveille yksilöille ikään ja sukupuoleen katsomatta. Useilla harjoitussaleilla on 15 vuoden ikäraja, mutta joillain saleilla ikäraja on alempi tai nuorimmille harrastajille on junioriryhmä. Lajissa ei kilpailla, eikä lajiliittoa ole.
Aiheesta muualla

Bujinkan Dojo (englanniksi)
Bujinkan Budô Taijutsu (suomeksi)
Bujinkan Shinden Dojo (suomeksi)
Bujinkan Dojo Finland (suomeksi)
Bujinkan Shinden Dojo Kuopio (Arkistoitu – Internet Archive) (suomeksi)
Nykyaikana harjoiteltavat koryū- ja bujutsu-lajit
Araki-ryū
Bujinkan budō taijutsu
Daitō-ryū aiki jūjutsu
Hontai Yōshin-ryū jūjutsu
Hyōhō niten ichi-ryū
Ikkaku-ryū juttejutsu
Isshin-ryū kusarigamajutsu
Ittatsu-ryū hojōjutsu
Kashima-Shinryū
Kashima shinden jikishinkage-ryū
Kashima shintō-ryū
Jissen kobudō Jinenkan
Mugai-ryū
Musō Jikiden Eishin-ryū
Musō Shinden-ryū
Negishi-ryū
Nen-ryū
Ittō-ryū
Shindō Musō-ryū
Shintō-ryū kenjutsu
Suiō-ryū iai kenpō
Takenouchi-ryū
Taura Musō-ryū kobudō
Tendō-ryū naginatajutsu
Tenshin shōden Katori shintō-ryū
Toda-ryū
Toyama-ryū
Uchida-ryū tanjōjutsu
Caroline Rohde-Moe

| Caroline Rohde-Moe |
| --- | --- |

Henkilötiedot
Syntynyt: 10. huhtikuuta 1992 (ikä 32)
Kansalaisuus:   Norja
Tennispelaaja
Kätisyys:  oikea
Kaksinpeli
Paras sijoitus:  728. (20.4.2015)
Aiheesta muualla
ITF
WTA
Caroline Rohde-Moe (s. 10. huhtikuuta 1992 Blommenholm) on norjalainen tennispelaaja. Hän on voittanut urallaan kaksi ITF-turnausta nelinpelissä. Rohde-Moe edusti Norjaa Fed Cupissa ensimmäisen kerran vuonna 2009.
Rohde-Moe on pelannut tennistä vuodesta 2011 lähtien Yhdysvalloissa, jossa hän opiskeli Mississippin yliopistossa, valmistuen sieltä vuonna 2014.
Aiheesta muualla

Caroline Rohde-Moe WTA:n sivuilla (englanniksi)
Caroline Rohde-Moe ITF:n sivuilla (englanniksi)
Caroline Rohde-Moe Billie Jean King Cup -sivustolla (englanniksi)
Cyprien Hakiza

| Cyprien Hakiza> Henkilötiedot |
| --- | --- |
Kansalaisuus:  burundilainen
Sotilashenkilö
Sotilasarvo:  kenraalimajuri
Cyprien Hakiza on Burundin armeijan kenraalimajuri.
Syyskuusta 2009 lähtien hän on toiminut AMISOMin apulaiskomentajana korvaten edesmenneen kenraalimajurin Juvenal Niyoyunguruzan.
Käännös suomeksi
Cyprien Mbuka

Cyprien Mbuka CICM (s. 13. marraskuuta 1943 Kizu) on kinshasankongolainen roomalaiskatolinen piispa. Hänet vihittiin papiksi 27. elokuuta 1972 ja nimitettiin Boman hiippakunnan vihkipiispaksi sekä Simidiccan titulaaripiispaksi 21. huhtikuuta 1997. Piispaksi vihkiminen seurasi 19. lokakuuta. Pääkonsekraattorina toimi Joachim Mbadu Kikhela Kupika, jota avustivat Frédéric Etsou-Nzabi-Bamungwabi ja Faustino Sainz Muñoz.
Mbuka sai 13. maaliskuuta 2001 nimityksen Boman piispaksi.
Cyprianuksen rutto

Cyprianuksen rutto oli Rooman valtakunnassa noin vuosina 250–270 riehunut kulkutauti. Se on nimetty Karthagon piispa Cyprianuksen mukaan, sillä tietomme taudista perustuvat hänen silminnäkijäkuvauksiinsa.
Epidemia sai alkunsa Etiopiassa vuonna 250. Se levisi Roomaan seuraavana vuonna ja surmasi kaupungissa väitteiden mukaan jopa 5 000 ihmistä päivässä. Tauti levisi idässä aina Syyriaan asti. Epidemian leviämistä edesauttoi se, että tuohon aikaan Rooma oli jatkuvassa sodassa niin lännessä kuin idässäkin. Epidemia kesti 20 vuoden ajan.
Tauti tarttui hyvin herkästi, niin suoran kuin epäsuorankin kosketuksen kautta. Taudin oireita olivat ripulikohtaukset, jatkuva oksentelu, kuume, kuuroutuminen, sokeutuminen, jalkojen halvaantuminen, kurkun turpoaminen sekä silmien verestyminen ja veritahrat suussa. Uhri yleensä kuoli.
Tautia ei ole kyetty tunnistamaan varmasti. Sen on muun muassa arveltu voineen olla isorokkoa, tuhkarokkoa, yhdistelmä useista taudeista tai jokin verenvuotokuume kuten Ebola. Ruttoon kuuluvia paiseita uhreille ei noussut.
Epidemia surmasi suuren määrän ihmisiä, mukaan lukien keisarit Hostilianuksen ja Claudius II:n. Epidemia aiheutti monia mullistuksia ja levottomuuksia. Rooman puolustus heikkeni ja ihmisiä virtasi maalta kaupunkeihin, minkä seurauksena maataloustuotanto romahti.
Epidemian on arveltu lisänneen kristinuskon suosiota Roomassa, sillä kristityt osallistuivat aktiivisesti sairaiden hoitamiseen ja kuolleiden hautaamiseen sekä lupasivat käännynnäisille palkintoja tuonpuoleisessa.
Caroline Rhea

Caroline Rhea.
Caroline Gilchrist Rhea (s. 13. huhtikuuta 1964 Montreal, Kanada) on kanadalainen stand-up -koomikko ja näyttelijä. Hän oli tosi-tv-sarjan The Biggest Loser alkuperäinen juontaja NBCllä ennen kuin Alison Sweeney korvasi hänet kolmannen tuotantokauden jälkeen. Hän on myös tunnettu Hilda Spellmanin roolista tv-sarjassa Sabrina, teininoita. Hän on toiminut myös ääninäyttelijänä Disneyn animaatiosarjassa Finias ja Ferb.
Aiheesta muualla

CarolineRhea.com
Caroline Rhea Internet Movie Databasessa. (englanniksi)
Colin White (jääkiekkoilija, 1977)

| Colin White |
| --- | --- |

Henkilötiedot
Syntynyt: 12. joulukuuta 1977 (ikä 46) New Glasgow, Nova Scotia
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  98 kg
Pelinumero:  5
Pelaajaura
Pääsarjaura:  1997–2012
Seurat:  New Jersey Devils   San Jose Sharks
NHL-varaus:  49. varaus, 1996 New Jersey Devils
John Colin White (s. 12. joulukuuta 1977 New Glasgow, Nova Scotia) on kanadalainen ammattilaisuransa lopettanut jääkiekkoilija, pelipaikaltaan puolustaja. White pelasi 12 kautta NHL-liigassa, edustaen miltei koko uransa New Jersey Devilsiä. White voitti Devilsin kanssa Stanley Cupin kaudella 2002–2003.
Ura

White pelasi ennen ammattilaisuraansa kolme kautta juniorisarja LHJMQ:ssa, seuroinaan Laval Titan ja Hull Olympiques. Hän oli voittamassa Olympiquesissa LHJMQ:n mestaruutta vuosina 1995 ja 1997 ja Canadian Hockey Leaguen mestaruutta Memorial Cupia vuonna 1997. Vuonna 1996, ensimmäisen täyden LHJMQ-kautensa päätteeksi, hänet palkittiin sarjan vuoden tulokkaana.
New Jersey Devils varasi Whiten NHL:ään numerolla 49 varaustilaisuuden 1996 toisella kierroksella. Hän aloitti ammattilaisuransa vuonna 1997 AHL:n Albany River Ratsissä, jossa pelasi kolme kautta. Hän debytoi NHL:ssä kaudella 1999–2000, jonka päätteeksi oli voittamassa ensimmäistä Stanley Cupiaan. Hän pelasi vuoden 2000 pudotuspeleissä 23 ottelua ja teki kuusi tehopistettä, yhden maalin ja viisi syöttöpistettä. Hän oli voittamassa toista Stanley Cupiaan kaudella 2002–2003, jolla teki pudotuspeleissä viisi syöttöpistettä 24:ssä ottelussa. White pelasi Stanley Cupin loppuotteluissa myös vuonna 2001, mutta tuolloin Colorado Avalanche vei mestaruuden. Hänet nimettiin kauden 2000–2001, ensimmäisen täyden NHL-kautensa päätteeksi, NHL:n tulokkaiden tähdistökentälliseen.
Fyysisestä pelityylistään tunnetuksi tullut White pelasi Devilsissä 11 kautta, kauteen 2010–2011 asti. Hän toimi kaudesta 2005–2006 kauteen 2008–2009 joukkueensa varakapteenina. Devils osti hänen sopimuksensa ulos elokuussa 2011, minkä jälkeen hän siirtyi vapaana pelaajana San Jose Sharksiin.
Caroline Roose

| Caroline Roose |
| --- | --- |

Euroopan parlamentin jäsen
 2.7.2019–15.7.2024  
Ryhmä:  Vihreät/EFA
Henkilötiedot
Syntynyt: 10. marraskuuta 1968 (ikä 55) Oostende, Belgia
Kansalaisuus:  ranskalainen
Tiedot
Puolue:  Europe Écologie
Aiheesta muualla
carolineroose.eu
Caroline Roose (s. 10. marraskuuta 1968 Oostende, Belgia) on ranskalainen poliitikko. Roose edustaa Europe Écologie-puoluetta. Roose toimi Euroopan parlamentin jäsenenä vuosina 2019–2024. Hän edusti Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Caroline Roose Wikimedia Commonsissa
Caroline Roose Euroopan parlamentin jäsenet. Euroopan parlamentti.
Brenda Milner

| Brenda Milner |
| --- | --- |
 Brenda Milner TEDxMcGill konferenssissa vuonna 2011.
Henkilötiedot
Syntynyt: 15. heinäkuuta 1918 (ikä 106) Manchester
Koulutus ja ura
Väitöstyön ohjaaja:  Donald O. Hebb
Instituutti:  McGill University Montreal Neurological Institute and Hospital
Oppilaat:  Lilli Prisko, Philip Corsi, Marilyn Jones-Gotman, Suzanne Corkin
Tutkimusalue:  neuropsykologia, neurotiede
Brenda Milner, C.C., G.O.Q., FRS, FRSC  (s. 15. heinäkuuta 1918 Manchester, Iso-Britannia) on Kanadaan muuttanut brittiläissyntyinen neuropsykologi. Hän toimii edelleen Montrealin neurologisessa instituutissa Dorothy J. Killam -professorina sekä McGill-yliopistossa professorina. Milner on saanut lukuisia palkintoja ja tunnustuksia (muun muassa Kavli Prize in Neuroscience, 2014; Balzan Foundation Award in Cognitive Neuroscience, 2009) sekä yli 25 kansainvälistä kunniatutkintoa.
Koulutus

Milner valmistui Cambridgen yliopiston Newnham Collegesta pääaineenaan kokeellinen psykologia (B.A., 1939; M.A. 1949). Hän suoritti McGill-yliopistossa tohtorintutkinnon (Ph.D., 1952). Fysiologisen psykologian väitöskirjan aihe oli Intellectual effects of temporal-lobe damage in man. Työn ohjasi Donald Hebb. Myöhemmin Cambridgen yliopistossa Milner suoritti lisäksi kokeellisen psykologian tohtorintutkinnon (D.Sc., 1972).
Tutkimus

Milnerin päätutkimuskohteet ovat olleet muisti, otsalohkojen toiminta ja aivopuoliskojen erikoistuminen sekä niiden välinen vuorovaikutus.
Tutkimus > Muisti

Milner on tullut tunnetuksi tekemästään muistitutkimuksesta ja siinä tekemistään johtopäätöksistä. Tutkimuksissaan Milner on arvioinut erityisesti potilaan HM muistisuoriutumista ja päätellyt, että leikkauksessa tuhoutuneiden alueiden täytyi jollain tavalla olla kriittisiä muistisuoriutumisessa, kun kerran HM ei leikkauksen jälkeen (postoperatiivisesti) pystynyt suoriutumaan niistä normaalisti. Leikkauksessa HM:ltä poistettiin molemminpuolisesti mediaalisia ohimolohkorakenteita, muun muassa hippokampus suurelta osin sekä tursopoimu (parahippocampal gyrus). Hänelle kehittyi täydellinen antero- (leikkausta seuranneen ajan) ja osittainen retrogradinen (leikkausta edeltäneen ajan) amnesia. Sitä vastoin esimerkiksi hänen yleinen älykkyytensä tai persoonallisuutensa pysyivät muuttumattomina. Hänen älykkyysosamääränsä nousi leikkausta edeltävästä 104:sta sen jälkeiseen 117:aan.
Milnerin tutkimusten perusteella voitiin lisäksi päätellä, että HM saattoi leikkauksen jälkeenkin oppia tiettyjä uusia visuomotorisia taitoja tullessaan paremmaksi niitä vaativissa tehtävissä.
Scovillen ja Milnerin artikkeli (1957) on yksi neurotieteiden historian viitatuimmista.
Tutkimus > Otsalohkojen toiminta

Milner käytti Wisconsin Card Sorting Test:iä, eräänlaista kortinlajittelutehtävää, apunaan arvioidakseen vertaillen eri aivovaurioiden vaikutuksia älykkyyteen. Tehtävässä täytyy lajitella eri muotoja, määriä ja värejä sisältäviä kortteja nippuihin noudattaen jotain tuntematonta lajitteluperustetta yrityksen ja erehdyksen kautta.
Aivovaurioista dorsolateraaliset (sivulla selänpuolella sijaitsevat) otsalohkoleesiot vaikuttivat potilaiden suoriutumiseen siten, että he pystyivät vaihtamaan kortinlajitteluperiaatteesta toiseen huonommin kuin verrokit, joilla aivovauriot sijoittuivat jollekin muulle alueelle. Otsalohkovaurioituneilla ilmeni muihin verrattuna lisäksi enemmän perseveraatio- eli juuttumistaipumusta.
Milner on tiettävästi ensimmäinen, joka on käyttänyt kyseistä testiä otsalohkojen toiminnan arvioimiseen.
Aiheesta muualla

McGill Reporter – tutkijan profiili (englanniksi)
Biomassa

Biomassa tarkoittaa biologiassa kaikkien elollisten olioiden yhteispainoa tietyllä pinta-alalla. Biomassa voidaan ilmaista tuorepainona tai kuivapainona (eliöiden sisältämä vesi pois lukien).
Biomassalla voidaan tarkoittaa myös yleisesti mitä tahansa eliöllistä alkuperää olevaa ainetta. Yleensä tehdään erotus fossiilisen biomassan ja ei-fossiilisen biomassan välille siten, että biomassalla tarkoitetaan vain ei-fossiilista eli tuoreempaa biomassaa. Erityisesti termiä käytetään puhuttaessa eliöperäisestä raakaa-aineesta energiantuotannossa tai materiaalina.
Biomassa energiantuotannossa

Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Energiantuotannossa biomassalla viitataan lähinnä monenlaisiin eloperäisiin jätteisiin, kuten puuhun, hakkuujätteisiin sekä sokeria ja tärkkelystä sisältäviin kasveihin. Niistä kaikista vapautuu poltettaessa energiaa, bioenergiaa, jota voidaan käyttää hyödyksi. Biomassasta pyrolyysin kautta valmistettavaa nestettä kutsutaan pyrolyysiöljyksi. Termi biomassa merkitsee eloperäistä ainetta, jota voidaan käyttää muun muassa energiantuotantoon. Biopolttoneste on pelloilla kasvavaa biomassa, josta valmistetaan polttonestettä esimerkiksi rypsiöljyä. Hake on puupalasten seos, ja hakkuutähde on metsään jäävä osa puusta. Biomassa poltetaan voimalassa, joka on pelkkä sähköä tuottava yksikkö tai niin sanottu vastapainevoimalaitos, joka tuottaa myös lämpöä teollisuudelle ja/tai kotitalouksille ja mahdollisesti myös prosessihöyryä teollisuudelle.
Iso-Britannia rakentaa maailman suurimman sähköä tuottavan biomassatehtaan 350 MW. Puulastut tuodaan USA:sta ja Kanadasta. Sähkö riittää puolelle Walesin asukkaista.